નવસારીમાં મોટાબજાર વિસ્તારમાં સોના ચાંદીની દુકાનો આવેલી છે. આ વિસ્તારમાં કંસારવાડ નાકે અંજની જ્વેલર્સના નામે સોના ચાંદીની દુકાન ચલાવતા મોહનભાઇ શાંતીલાલ સોનીને ત્યાં બપોરે 1.30 કલાકની આસપાસ ત્રણ બુરખાધારી મહિલા ખરીદી અર્થે આવેલી હતી એ દરમિયાન ત્રણ પૈકી એક મહિલાએ પિવાના પાણીની માંગણી કરતા દુકાન ઉપર હાજર મોહનભાઇ સોની પાણી લેવા ગયા હતા આ તકનો લાભ લઇ એક મહિલાએ દુકાનના કાચના ડ્રોવરમાં હાથ નાંખી રૂ.3 હજારની કિંમત લેખે 9 ગ્રામ વજનના 9 જેટલા પેન્ડલ મળી કુલ રૂ.27,000 નાં સોનાના પેન્ડલ બોક્ષ સાથે તફડાવાનો પ્રયાસ કર્યો હતો.